paragraph_text: Radnja filma vrti se oko posade astronauta koji se svojom svemirskom letjelicom ruše na čudni planet u dalekoj budućnosti. Premda se iz početka čini da planet nije nastanjen, preživjela posada uskoro otkriva društvo u kojem su majmuni evoluirali do razine ljudske inteligencije i govora. Majmuni su postali dominantna vrsta na planeti, a ljudi su nijemi i nose odjeću nalik životinjskoj koži.